**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus" 3. punkts, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tieslietu ministrijā tika saņemts ASV tiesiskās palīdzības lūgums atzīt un izpildīt ASV Džordžijas štata Dienvidu apgabala tiesas Savannas pilsētas nodaļas 2015. gada 21. decembra spriedumu (orderi), kas tika nosūtīts izpildei Rīgas pilsētas Vidzemes priekšpilsētas tiesai.Tiesa ar 2016. gada 7. septembra lēmumu lietā Nr. 1-8/79/11-2016 atteica atzīt un izpildīt ASV spriedumu, jo naudas līdzekļi, kurus tiek lūgts konfiscēt, jau ir konfiscēti un ieskaitīti Latvijas valsts budžetā. Tiesas lēmums ir stājies likumīgā spēkā un nav pārsūdzams.Tieslietu ministrijā 2017. gada 12. janvārī tika saņemts jauns (papildināts ar faktiem par cietušo lietā) ASV tiesiskās palīdzības lūgums atzīt un izpildīt ASV spriedumu, kas tika nosūtīts izpildei Rīgas pilsētas Vidzemes priekšpilsētas tiesai.Ar Rīgas pilsētas Vidzemes priekšpilsētas tiesas 2017. gada 10. marta lēmumu lietā Nr. 1-8/13/15-2017 tiesa ir lēmusi piekrist atzīt ASV spriedumu un izpildīt naudas līdzekļu USD 238 406,89, kas atradās a/s "Rietumu Banka", kontā ar numuru LV98RTMB0000609806182, konfiskāciju.Vienlaikus tiesa atzina, ka minētie naudas līdzekļi USD 238 406,89 apmērā, kas tika arestēti pēc ASV lūguma un atradās a/s "Rietumu Banka" kontā ar numuru LV98RTMB0000609806182, ir konfiscēti, ieskaitot Latvijas Republikas valsts budžetā, pamatojoties uz Rīgas apgabaltiesas 2014. gada 21. janvāra izdotu izpildu rakstu lietā Nr. K30-07797-13/16 par kontā esošo naudas līdzekļu USD 216 000,00 un USD 22 406,89 apmērā (kopā USD 238 406,89) konfiskāciju un ieskaitīšanu valsts budžetā.Līdzekļi bankas kontā tika arestēti, taču, kā vēlāk konstatēts ar Rīgas pilsētas Vidzemes priekšpilsētas tiesas 2017. gada 10. marta lēmumu, arests naudas līdzekļiem pēc ASV tiesiskās palīdzības lūguma netika uzlikts, jo arests bija uzlikts Latvijā esoša kriminālprocesa Nr. 11816018210 ietvaros ar Valsts policijas Ekonomikas policijas izmeklētāja 2010. gada 1. decembra lēmumu. Vēlāk minētā kriminālprocesa ietvaros naudas līdzekļi ar Rīgas apgabaltiesas Krimināllietu tiesu kolēģijas 2014. gada 2. janvāra lēmumu, izskatot procesu par noziedzīgi iegūtu mantu kriminālprocesā, tika konfiscēti, ieskaitot tos Latvijas valsts budžetā. Tajā pat laikā Latvija ir sniegusi atbildi ASV, ka tās lūgums ir izpildīts.Ievērojot minēto, tika konstatēts, ka Latvijā šobrīd faktiski mantas konfiskācijas izpildīšana nav iespējama, jo arestētie naudas līdzekļi vairs faktiski neatrodas a/s "Rietumu Banka" kontā, jo ir jau konfiscēti un ieskaitīti valsts budžetā. Tomēr šis apstāklis nevar būt par pamatu atteikt ASV tiesiskās palīdzības lūguma izpildi, jo no tiesiskās palīdzības lūguma lietas materiāliem ir redzams, ka Latvija bija paziņojusi ASV, ka izpildot lūgumu, naudas līdzekļi Latvijā ir arestēti. Attiecīgi no Latvijas amatpersonu rīcības un paziņojumiem ASV nepārprotami izriet, ka Latvijā arests naudas līdzekļiem tika uzlikts.Šādos apstākļos tiesa atzina, ka naudas līdzekļu ieskaitīšana valsts budžetā nevar būt par pamatu atteikt atzīt Latvijā ASV spriedumu, tāpēc Latvijai ir jāturpina pildīt saistības pret ASV, tostarp palīdzībā naudas līdzekļu konfiskācijā un atdošanā ASV, saskaņā ar tiesiskās palīdzības lūgumu un Kriminālprocesa likuma nosacījumiem, kas paredz procedūru par konfiskācijas rezultātā iegūto līdzekļu atdošanu ārvalstij.Atbilstoši Ministru kabineta 2012. gada 19. jūnija noteikumiem Nr. 431 "Kārtība, kādā mantas konfiskācijas rezultātā iegūtos naudas līdzekļus vai mantu sadala ar ārvalstīm, un kārtība, kādā naudas līdzekļus pārskaita uz ārvalstīm" Tieslietu ministrija izveidoja mantas sadales komisiju, kuras sastāvā bija iekļauti pārstāvji no Ģenerālprokuratūras, Finanšu ministrijas un Noziedzīgi iegūtu līdzekļu legalizēšanas novēršanas dienesta.Komisija naudas līdzekļu un mantas sadales komisijas sēdē lēma naudas līdzekļus atdot cietušajam pilnā apmērā.Tiesas lēmuma izpildei piešķirami līdzekļi no valsts budžeta programmas "Līdzekļi neparedzētiem gadījumiem". Rīkojuma projekts paredz uzdot Finanšu ministrijai piešķirt no valsts budžeta programmas "Līdzekļi neparedzētiem gadījumiem" USD 238 406,89 (divi simti trīsdesmit astoņi tūkstoši četri simti seši ASV dolāri un 89 centi), kas uz ASV nolēmuma atzīšanas dienu – 2017. gada 10. martu, pēc Latvijas Bankas kursa sastāda 224 784,92 *euro* (divi simti divdesmit četri tūkstoši septiņi simti astoņdesmit četri eiro un 92 centi), lai nodrošinātu tiesas lēmuma izpildi. |
| 3. | Projekta izstrādē iesaistītās institūcijas | Tieslietu ministrija, Finanšu ministrija, Ģenerālprokuratūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 224 784, 92 | 0 | 0 | 0 |
| 2.1. valsts pamatbudžets | 0 | 224 784, 92 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -224 784, 92 | 0 | 0 | 0 |
| 3.1. valsts pamatbudžets | 0 | -224 784, 92 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 224 784, 92 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīgas pilsētas Vidzemes priekšpilsētas tiesas 2017. gada 10. marta lēmums lietā Nr. 1-8/13/15-2017. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 "Līdzekļi neparedzētiem gadījumiem". |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus. Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Turkopuls 67036847

ilvars.turkopuls@tm.gov.lv